Môže Pacient Kombinovať ERDOMED a CODEIN s Ďalšími Kvapkami na Kašeľ?
Užívam ráno a na obed ERDOMED 300 a večer 1 tabletku CODEIN 15. Môžem si k tomu dokúpiť ešte nejaké kvapky od kašľa?
Dobrý deň,
ďakujeme za Vašu otázku.
Vzhľadom na to, že mi nie sú známe ďalšie podrobnosti o Vašom zdravotnom stave (dĺžka liečby, príznaky a pod.), k ďalšej prípadnej liečbe sa s určitosťou neviem vyjadriť. Keďže liečba prebieha pod dohľadom ošetrujúceho lekára, vhodné je sa pri jej nedostatočnom účinku opakovane obrátiť na neho. Pri liečbe kašla je dôležité tatktiež dodržiavať pitný režim. Pomáha aj zvlhčovanie vzduchu a inhalácia Vincentky alebo Yabra.
Prajem skoré uzdravenie.
S pozdravom
PharmDr. Veronika Kiabová